CELEX: 62016TN0706
Language: mt
Date: 2016-10-03 00:00:00
Title: Kawża T-706/16 P: Appell ippreżentat fit-3 ta’ Ottubru 2016 minn HB mis-sentenza mogħtija fil-21 ta’ Lulju 2016 mit-Tribunal għas-Servizz Pubbliku fil-Kawża F-125/15, HB vs Il-Kummissjoni

5.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 454/30
            
         
      Appell ippreżentat fit-3 ta’ Ottubru 2016 minn HB mis-sentenza mogħtija fil-21 ta’ Lulju 2016 mit-Tribunal għas-Servizz Pubbliku fil-Kawża F-125/15, HB vs Il-Kummissjoni
      (Kawża T-706/16 P)
      (2016/C 454/52)
      Lingwa tal-kawża: il-Franċiż
      
         Partijiet
      
      
         Appellant: HB (Schweich, il-Ġermanja) (rappreżentanti: S. Orlandi u T. Martin, avukati
      
         Parti oħra fil-proċedura: Il-Kummissjoni Ewropea
      
         Talbiet
      
      
                  —
               
               
                  tannulla s-sentenza tat-Tribunal għas-Servizz Pubbliku fil-Kawża F-125/15, HB vs Il-Kummissjoni;
                  permezz ta’ dispożizzjonijiet ġodda,
               
            
                  —
               
               
                  tannulla d-deċiżjoni li l-appellant ma jiġix promoss fil-kuntest tal-proċedura ta’ promozzjoni 2014;
               
            
                  —
               
               
                  tikkundanna lill-Kummissjoni tħallas lill-appellant is-somma ta’ EUR 15 000 għad-danni morali subiti;
               
            
                  —
               
               
                  tikkundanna lill-Kummissjoni għall-ispejjeż taż-żewġ istanzi.
               
            
         Aggravji u argumenti prinċipali
      
      Insostenn tal-appell, l-appellant jinvoka tliet aggravji, ibbażati fuq diversi żbalji ta’ liġi li t-Tribunal għas-Servizz Pubbliku wettaq.
      L-ewwel nett, l-appellant iqis li t-Tribunal għas-Servizz Pubbliku wettaq żball ta’ liġi meta qies li l-Awtorità tal-Ħatra wettqet eżami komparattiv tal-merti effettiv, jiġifieri fuq bażi oġġettiva u ugwali, meta hija sempliċement ma ħaditx inkunsiderazzjoni l-merti tal-appellant għas-sena 2013, fin-nuqqas ta’ evalwazzjoni fir-rapport ta’ evalwazzjoni 2013, mingħajr ma fittxet li tuża sorsi ta’ informazzjoni komparabbli.
      It-tieni nett, huwa jqis li t-Tribunal għas-Servizz Pubbliku wettaq żball ta’ liġi meta ddeċieda li l-assenza ta’ evalwazzjoni fir-rapport ta’ evalwazzjoni 2013 hija imputabbli lill-appellant u li l-fatt li ma kkontestahx fi żmien it-termini tar-Regolamenti tal-Persunal jostakola lill-Awtorità tal-Ħatra milli tevalwa l-merti tiegħu għal dik is-sena.
      It-tielet nett, skont l-appellant, it-Tribunal għas-Servizz Pubbliku wettaq żball ta’ liġi meta ddeċieda li l-appellant ma stabbilixxiex il-fatti li jwasslu għall-preżunzjoni ta’ eżistenza ta’ diskriminazzjoni bbażata fuq is-sess, minkejja li r-rapport ta’ evalwazzjoni tiegħu huwa nieqes minn kull evalwazzjoni sostanzjali, biss minħabba l-assenzi twal tagħha ġġustifikati mil-leave tal-maternità u tal-mard minħabba kumplikazzjonijiet marbuta mat-tqala tagħha.